  Майя Бывальцева 2018-тӥ арын 1-тӥ инвожолы Ижкарын но Можгаын гинэ вордскемъёс, улонысь кошкемъёс сярысь, тросгес пусъемын (13,4 но 2,3 процентлы). Удмуртиысь кивалтэт бордын ужась ЗАГС ужъёсъя комитет вылэ чӧлскыса, со сярысь ивортэ улосвыл тӧролэн но кивалтэтлэн пресс-службазы. Таяз арын толшоре-куартолэзе элькунысь ЗАГС ёзэсъёс нуныос вордскем сярысь 6 сюрс 989 ужкагазъёс сётӥзы, кылем арын та дыр ӵоже 550-лы тросгес вал (7 сюрс 539). Туэ вить толэзь ӵоже 69 кыктоос но 2 куиньмоос пусъемын. Миым та дырлы 92 кыктоос пусъемын вал. Озьы ик 2018-тӥ арын кузпалъяськыны мылкыд карисьёс ӧжытгес луизы: туэ — 2 сюрс 360, кылем арын — 2 сюрс 690. Семья кылдытӥсьёс куинь ёросъёсын гинэ тросгес пусъемын: Вотка, Сюмси но Яр ёросъёсын. Со дыре ик люкиськисьёслэн лыдзы кӧня ке йылӥз: таяз арын вить толэзь ӵоже — 2 сюрс 166, кылем арын та дыр ӵоже ик — 2 сюрс 104. Тегъёс: Мерлык Ижкар нылпиос Удмуртия ЗАГС семья лыдпусъёс  